కబీర్ ఖాన్ (క్రికెటర్)

మహ్మద్ కబీర్ ఖాన్ (జననం 1974, ఏప్రిల్ 12 ) పాకిస్తాన్ క్రికెట్ కోచ్, మాజీ క్రికెటర్. 1994 నుండి 2000 వరకు పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. ఎడమచేతి వాటం ఫాస్ట్ బౌలర్‌గా రాణిస్తూ పాకిస్తాన్ తరపున నాలుగు టెస్టులు, పది వన్డే ఇంటర్నేషనల్  మ్యాచ్‌లు ఆడాడు.

2008లో ఆఫ్ఘనిస్తాన్‌కు ప్రధాన కోచ్‌గా నియమించబడ్డాడు. 2010లో రాజీనామా చేశాడు. 2011 నుండి 2014 వరకు ఆఫ్ఘనిస్తాన్‌కు తిరిగి రావడానికి ముందు యునైటెడ్ అరబ్ ఎమిరేట్స్‌కు కొంతకాలం శిక్షణ ఇచ్చాడు. 2021లో సౌదీ అరేబియా ప్రధాన కోచ్‌గా నియమించబడ్డాడు.

జననం 
కబీర్ ఖాన్ 1979, ఏప్రిల్ 12న పాకిస్తాన్‌లోని ఖైబర్ పఖ్తుంక్వాలోని పెషావర్‌లో జన్మించాడు.పష్టూన్ జాతికి చెందినవాడు.

క్రికెట్ రంగం 
ఖాన్ మొదటిసారిగా 1994-95లో శ్రీలంక పర్యటనలో ఆడాడు. యునైటెడ్ కింగ్‌డమ్‌లో లీగ్ క్రికెట్‌కు కొంతకాలం ఆడాడు. ప్రస్తుతం స్కాట్లాండ్‌లోని స్టిర్లింగ్ కౌంటీ క్రికెట్ క్లబ్‌లో క్లబ్ ప్రొఫెషనల్‌గా ఉన్నాడు.

కోచింగ్ కెరీర్ 
2005లో ఫస్ట్-క్లాస్ క్రికెట్ నుండి రిటైర్ అయిన తర్వాత, హబీబ్ బ్యాంక్ లిమిటెడ్ క్రికెట్ టీమ్ జట్టుకు కోచ్ అయ్యాడు. అక్కడ అనుభవం సంపాదించి యునైటెడ్ అరబ్ ఎమిరేట్స్ జాతీయ క్రికెట్ జట్టుకు కోచ్‌గా పనిచేశాడు.

2010 ఆగస్టు 19న, స్కాట్లాండ్ పర్యటనలో ఆఫ్ఘనిస్తాన్ క్రికెట్ బోర్డ్‌లోని అధికారుల జోక్యం కారణంగా ఖాన్ ఆఫ్ఘనిస్తాన్ కోచ్‌గా నిష్క్రమించాడు; ఖాన్ ఇంటర్ కాంటినెంటల్ కప్‌లో ఆఫ్ఘనిస్తాన్‌ను అగ్రస్థానంలో నిలిపాడు. వన్డే క్రికెట్‌లో ప్రపంచంలో 13వ ర్యాంక్‌ని పొందాడు.

2010 అక్టోబరులో, మూడు సంవత్సరాల ఒప్పందంపై యునైటెడ్ అరబ్ ఎమిరేట్స్ జాతీయ క్రికెట్ జట్టుకు ప్రధాన కోచ్‌గా నియమించబడ్డాడు. అయినప్పటికీ, 2011 డిసెంబరులో ఆఫ్ఘనిస్తాన్ కోచ్‌గా వచ్చాడు. 2012 ఐసీసీ వరల్డ్ ట్వంటీ20, 2015 క్రికెట్ ప్రపంచ కప్‌కు జట్టు అర్హతను పర్యవేక్షించాడు, వ్యక్తిగత కారణాల వల్ల 2014 సెప్టెంబరులో రాజీనామా చేశాడు.

2021లో సౌదీ అరేబియా ప్రధాన కోచ్‌గా నియమితులయ్యారు. థాయ్‌లాండ్‌లో జరిగిన 2023 ఏసీసీ పురుషుల ఛాలెంజర్ కప్‌లో అతను జట్టుకు శిక్షణ ఇచ్చాడు.

మూలాలు

బాహ్య లింకులు 

 
పాకిస్తాన్ క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
జీవిస్తున్న ప్రజలు
1974 జననాలు